b'\n_START_ARTICLE_\nOrigami\n_START_PARAGRAPH_\nOrigami (japonsko \xe6\x8a\x98\xe3\x82\x8a\xe7\xb4\x99) je japonska umetnost, ki temelji na prepogibanju papirja v dolo\xc4\x8deno skulpturo oz. lik. Beseda origami je zlo\xc5\xbeenka iz japonskih besed ori (\xc2\xbbpregibanje\xc2\xab) in kami (\xc2\xbbpapir\xc2\xab). Na\xc4\x8drti za razne like so zapisani v diagramih, obstajajo pa tudi navodila v obliki videoposnetkov.\n_START_SECTION_\nOrigami papir\n_START_PARAGRAPH_\nVe\xc4\x8dina origami papirjev ima eno stran obarvano z vzorcem, druga pa je bela ali enobarvna, \xc4\x8detudi se dobijo tudi tak\xc5\xa1ni, pri katerih sta razli\xc4\x8dno obarvani obe strani. Ponavadi raznobarven origami papir prodajajo v paketih, z listi dimenzij 15 cm x 15 cm, prodajajo pa tudi druge velikosti. Papir va\xc5\xa1i je ro\xc4\x8dno izdelani japonski papir s tradicionalnimi vzorci in poslikavami.\n_START_SECTION_\nOsnovni liki\n_START_PARAGRAPH_\nMed origami liki je tudi ve\xc4\x8d tak\xc5\xa1nih, so primerni za za\xc4\x8detnike, hkrati pa pomenijo u\xc4\x8denje in utrjevanje osnovnih zgibov. Mednje uvr\xc5\xa1\xc4\x8damo tradicionalne, kot so \xc5\xbeerjav, labod, \xc5\xbeaba, metrulj, ptica...'